Армысыздар, ардақты ата-аналар, құрметті қонақтар! Жылдағы дәстүрмен жаңа жылды думандатып, жырлатып қарсы алу үшін әсем шырша қасына жиналып қалыппыз. Қош келдіңіздер!

Әр адам келер жылдан үлкен үміт күтіп, оны ақ тілекпен, ақ ниетпен қарсы алады. Міне, біздің асыға күткен жаңа жылымыз-бақыт жылы, бейбіт жылы болсын.

Біздер бүгін цирк есігін ашамыз,

Жаңа жылдық көрініске шақырамыз.

Келіңіздер біздерменен шаттанайық

Шапалақты қонақтар аямайық.

Ордасы ғой бұл қызықтың о бастан,

Цирк келді бақшамызға,

Қошеметпен қарсы алайық!

(музыка ойналады, балалар кіреді. Шеңбер бойымен 2 рет айналып орындарына жайғасады)

**Жүргізуші:** Жаңа жыл келіпті ортамызға,

Мол дастархан сыйласын баршамызға.

Таусылмасын бақыт пен құт-береке

Жақсы тілек тілейік ұл-қыздарға.

Кезекті жыр шумақтарына берейік

1.Тақпақтар:Ажар, Әмір, Жаннұр,Әділхан,Жансая, Ернар.

(музыка ойналады, сайқымазақ кіреді)

**Сайқымазақ:** -Қандай әдемі шырша?! Сендер мерекеге жиналдыңдар ма? –Ой, мен амандасуға ұмытып кетіппін ғой (ысқырады)

**Жүрг:-**Балалар, амандасқанда осылай амандасамыз ба?

**Балалар**: Жоқ

**Сайқымазақ:** -Енді қалай? Былай ма? (3 жаққа қарап басын иеді). Мен бәрін істеу білемін: қарлығаш боп ұшамын, сиқыр да көрсете аламын.

**Жүрг:** -Сайқымазақ, сен асықпай тұра тұр. Одан да кел, төрлет, ана жерде сенің достарың отыр. Бізбен бірге мерекені тойла.

-Бүгін жаңа жыл мерекесі, циркте аренамызда шыршамыз бар, аңдарымыз, бишілеріміз бар, енді кім жетпейді?

**Балалар:** Аяз ата мен Ақшақар.

**Жүрг**: ендеше оларды шақырайық.

**Аяз ата:** Амансың ба, ұлдарым,

Амансың ба, қыздарым.

Асулармен алысқан,

Асау желмен жарысқан

Өздеріңе оралдым

Керемет бір ән тыңдап

Келіп тұр-ау демалғым.

**Ақшақар:** Ал қанеки, балалар,

Жаңа жылды қарсы алып,

Би билейік, ән салып.

Үшке дейін санайық

Шырша шамын жағайық.

Балалар 3-ке дейін санайды, шырша шамдары жағылады.

2.Ән «Шырша»

3.Тақпақтар:Даяна, Ермек, Айханым, Аруна, Мұхаммед, Әйгерім.

**Жүрг:** Қандай жақсы циркте,

Көңілді де жап-жарық.

Көңілді иттер ортада

Көрсетеді өнерін.

4. «Иттер» биі

5.Ойын «Мергендер» (Ақшақар ойнатады)

(музыка ойналады, ортаға жылан кіреді. Қонақтармен амандасып, мерекемен құттықтайды)

6. «Шығыс» биі

7.Тақпақтар: Мадина,Әділет,Аделия,Мирас,Ибраһим,Радмир.

**Жүрг:** -Сайқымазақ, сіздің қандай өнеріңіз бар?

**Сайқымазақ:**-Ой, менің өнерім көп. Мен өз достарыммен би билеп беремін.

8. «Көңілді сайқымазақтар» биі

9.Ойын «Жылан» (жылан ойнатады)

10.Тақпақтар:Сабина, Мансұр,Наргиз,Әли, Ерасыл, Расул.

**Жүрг:**-Ақшақар, келесі би өзіңізге арналады. Қабыл алыңыз.

11. «Ұлпақарлар» биі

12.Ән «Ақшақар»

**Ақшақар**:-Рахмет, балалар. Өлеңдерің өте әдемі,дауыстарың сондай әсем.

**Жүрг**:-Балалар, біздің циркте сайқымазақ пен аң үйретушілерден басқа ең күшті, ең мықты балуан бар. Қазір сол күш иесін ортаға шақырамыз. Қабыл алыңыздар!

13. «Балуанның» нөмері.

**Аяз ата**: -Өте тамаша, керемет күш иесі екен! Балалар, мен сендердің барлық тілектеріңді орындаймын. Сиқыр көргілерің келе ме? Ақшақар қызым, сен маған көмектес. Мына жерде тұрған суды 3 түске бояймын.

14.»Аяз атаның сиқыры».

**Жүрг:** -Шынымен де қандай өнерлісіз! Ал қазір ортаға цирктің аңдарын шақырамыз.

15. «Аңдар» биі.

16. Оркестр

**Жүрг:** Қуанышты ортамыз сазға ұлассын,

Тілейміз болсын мәңгі ашық аспан.

2017 жылға қадам басқан

Гүлденіп, көркейе бер Қазақстан!

-Ортаға цирк көрсеткен балаларды шақырамын. Олар сіздерге тамаша би тарту етеді.

17 «Фонарик» биі.

**Аяз ата**: -Сендер мені қуанттыңдар, сендер нағыз циркші екенсіңдер. Барлықтарың ақылды, білімді, өнерлі бала екенсіңдер. Сендерді осылай тәрбиелеп, өсіріп отырған ата-аналарыңа шашуым бар (шашу шашылады)

Шашудан басқа сендерге сыйлықтарым да бар (Аяз ата мен Ақшақар сыйлықтарын үлестіреді)

**Балалар:** рахмет.

**Аяз ата:** Ақшақар, біз енді жолға шығайық. Басқа да балалардың өнерін тамашалайық. Ал, балалар, келесі жаңа жылға дейін сау болыңыздар!

**Жүрг**: Құрметті қонақтар, ата-аналар! Осымен біздің цирк аяқталды. Жаңа жыл мол табыс, бақыт әкелсін. Көріскенше күн жақсы болсын!

«Болашақ» бөбекжай-бақшасы

**«Жаңа жыл» ертеңгілігі**

«Балдырған» ересек тобы

Дайындаған: Утепова Ж.М.

2016-2017 оқу жылы